Document ID: 31987R3146

NEUVOSTON ASETUS (ETY) N:o 3146/87,
annettu 19 päivänä lokakuuta 1987,
viinikaupan yhteisestä järjestämisestä annetun asetuksen (ETY) N:o 822/87 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
tämänhetkinen viinimarkkinoiden tilanne, jolle ovat ominaisia huomattavat ylijäämät, vaatii muiden keinojen kuin tislauksen käyttöönottoa ylijäämien poistamiseksi,
tislattavaksi toimitettavien viinien määrän sekä niistä saatavan viinialkoholin vähentämiseksi on suotavaa tarjota uusia käyttömahdollisuuksia rypälemehun tuottajille,
komission vuodesta 1983 lähtien toteuttamat asetuksen (ETY) N:o 822/87(), sellaisena kuin se on viimeksi muutettuna asetuksella (ETY) 1972/87(), 48 artiklan mukaiset tutkimustoimet ovat edistäneet tislaukselle vaihtoehtoisten keinojen käyttöönottoa viinialan tuotteiden ylijäämien poistamiseksi ja ovat osoittaneet, että on täysin mahdollista käyttää tiivistettyä rypälemehua eläinten ruokintaan; tämä toiminta olisi siten tehtävä käyttökelpoiseksi myöntämällä tukea eläinten ruokin- nassa käytettävälle tiivistetylle rypälemehulle; tämän tuen määrän on oltava riittävä, ilman että se kuitenkaan aiheuttaa kohtuutonta kilpailun vääristymistä perinteisille eläinten ruokinnassa tällä hetkellä käytettäville tuotteille; olisi säädettävä, että tuen määrä vahvistetaan siten, että vältetään lisäämästä viinintuotantokykyä keinotekoisesti, mikä johtaisi yksinomaan eläinten ruokintaan tarkoitetun rypälemehun ylituotantoon; samasta syystä olisi vähennettävä asetuksen (ETY) N:o 822/87 38 artiklassa tarkoitetusta tislatun viinin määrästä se määrä tiivistettyä rypälemehua, joka käytetään eläinten ruokintaan, ja
tämän uuden toimenpiteen uudistuksellisuuden vuoksi sen käyttö olisi aluksi rajoitettava kolmeen vuoteen, ja tähän järjestelmään mahdollisesti tulevan viinimäärän yläraja olisi asetettava 300 000 hehtolitraan kolmen vuoden ajaksi,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 822/87 45 artikla seuraavasti:
"45 artikla
1. Tukijärjestelmä otetaan käyttöön seuraaville:
P tiivistetyt rypälemehut,
P puhdistetut tiivistetyt rypälemehut,
jotka on tuotettu yhteisössä, silloin kun niitä käytetään tämän asetuksen 18 artiklassa ja asetuksen (ETY) N:o 823/87 8 artiklan 2 kohdassa tarkoitetun alkoholipitoisuuden kohottamiseen.
2. Edellä 1 kohdassa tarkoitetun tuen antaminen voidaan rajata koskemaan ainoastaan 1 kohdassa tarkoitettuja tuotteita, jotka ovat peräisin C III -viininviljelyvyöhykkeiltä, jos ilman tätä toimenpidettä olisi mahdotonta ylläpitää rypälemehujen ja leikkaamiseen käytettävien viinien kaupankäyntiä.
Jos ensimmäisessä alakohdassa tarkoitetusta rajoitetun tuen antamisesta päätetään, sitä sovelletaan myös puhdistettuihin tiivistettyihin rypälemehuihin, jotka on tuotettu tässä alakohdassa mainittujen vyöhykkeiden ulkopuolella laitoksissa, joiden kyseinen tuotanto on alkanut ennen 30 päivää kesäkuuta 1982.
3. Edellä 1 kohdassa tarkoitetun tuen määrä vahvistetaan ECUina tilavuusprosenttia ja tiivistetyn rypälemehun hehtolitraa tai puhdistetun tiivistetyn rypälemehun hehtolitraa kohti ottaen huomioon näillä tuotteilla ja sakkaroosilla tehdyn väkevöimisen kustannusten erotus.
4. Viinivuosien 1988/1989, 1989/1990 ja 1990/1991 aikana otetaan käyttöön tukijärjestelmä myös yhteisössä tuotetuille eläinten ruokintaan käytettäville tiivistetyille rypälemehuille.
5. Edellä 4 kohdassa tarkoitetun tuen määrä vahvistetaan ECUina potentiaalisen alkoholipitoisuuden tilavuusprosenttia ja tiivistettyä rypälemehuhehtolitraa kohti ottaen huomioon se vaikutus, jonka perinteisen aineksen korvaaminen tiivistetyllä rypälemehulla aiheuttaa eläinten ruokintaan tarkoitetun tuotteen hinnassa. Tuen määrä vahvistetaan myös niin, ettei se johda rypälemehutuotannon lisääntymiseen, mikä taas aiheuttaisi ainoastaan eläinten ruokintaan tarkoitetun rypälemehun tuotannon lisääntymisen.
6. Edellä 4 kohdassa tarkoitettu tuki ei saa olla suurempi kuin esitislauksen yhteydessä annettava tuki.
7. Edellä 4 kohdassa tarkoitettujen kolmen viinivuoden ajan sen tiivistetyn rypälemehun kokonaismäärä, johon kohdistuu kyseisessä kohdassa tarkoitettu toimenpide, ei saa olla suurempi kuin 300 000 hehtolitraa.
8. Tiivistetyn rypälemehun kokonaismäärä, joka yhden viinivuoden aikana saa 4 kohdassa tarkoitettua tukea, vähennetään siitä pöytäviinimäärästä, joka voi kuulua 38 artiklassa tarkoitettujen toimenpiteiden piiriin seuraavan viinivuoden aikana. Jos säädetään esitislaukseen toimitettavan pöytäviinin enimmäismäärästä jokaisen tuottajan kohdalla, tätä rajoitusta mukautetaan vastaavasti.
9. Jäljempänä 83 artiklassa säädetyn menettelyn mukaisesti:
P vahvistetaan 1 kohdassa tarkoitetun tuen määrä ennen jokaista viinivuotta,
P määritetään ennen jokaista kyseessä olevaa viinivuotta 4 kohdassa tarkoitetun tuen määrä sekä tämän tuen piiriin kuuluvan tiivistetyn rypälemehun enimmäismäärä,
P annetaan 1 ja 4 kohdassa tarkoitettujen tukien antamisen edellytykset sekä muut tämän artiklan soveltamisen yksityiskohtaiset säännöt.
10. Komissio toimittaa neuvostolle ennen 1 päivää helmikuuta 1991 kertomuksen, joka mahdollistaa 4 kohdassa tarkoitetun järjestelmän toiminnan tarkastelun ennen 1 päivää syyskuuta 1991."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 19 päivänä lokakuuta 1987.

Labels: 17
19
6